କାର୍ଯ୍ୟାଳୟ LocalWire-Odisha Page 30 LocalWire-Odisha LocalWire\nବାଉଁଶ ମିସନରେ ୨୭.୩୩ କୋଟି ମଞ୍ଜୁର, ହେକ୍ଟର ପିଛା ମିଳିବ ୫୦ ହଜାର ଟଙ୍କା ସହାୟତା\nଭୁବନେଶ୍ୱର, ଅଗଷ୍ଟ ୨୧(ଲୋକାଲ ୱାୟାର): ବାଉଁଶ ମିସନକୁ ଗୁରୁତ୍ୱ ଦେଇ ରାଜ୍ୟ ସରକାର ୨୦୧୯-୨୦ ଆର୍ଥିକ ବର୍ଷ ପାଇଁ ୨୭ କୋଟି ୩୩ ଲକ୍ଷ ଟଙ୍କା ମଂଜୁର କରିଥିବା ଜଣେ ଅଧିକାରୀ ବୁଧବାର ସୂଚନା ଦେଇଛନ୍ତି ।\nମୁଖ୍ୟ ଶାସନ ସଚିବ ଅସିତ ତ୍ରିପାଠୀଙ୍କ ଅଧ୍ୟକ୍ଷତାରେ ମଙ୍ଗଳବାର ଅନୁଷ୍ଠିତ ରାଜ୍ୟସ୍ତରୀୟ କାର୍ଯ୍ୟନିର୍ବାହୀ କମିଟି ବୈଠକରେ ଅର୍ଥ ମଞ୍ଜୁର କରାଯିବା ସହ ବାଉଁଶ ବଣ ସୃଷ୍ଟି ପାଇଁ ଲୋକଙ୍କୁ ୩ ବର୍ଷରେ ହେକ୍ଟର ପିଛା ୫୦,୦୦୦ ଟଙ୍କାର ସହାୟତା ଦେବାକୁ ନିଷ୍ପତ୍ତି ହୋଇଛି ।\nପ୍ରତି ହେକ୍ଟର ଜମିରେ ଲୋକଙ୍କୁ ୪୧୭ଟି ବାଉଁଶ ଚାରା ଲଗାଇବାକୁ ପଡ଼ିବ ।\nବନ ସଂରକ୍ଷଣ ସମିତି, ଯୁଗ୍ମ ଜଙ୍ଗଲ ପରିଚାଳନା ସମିତି, ପରିବେଶ ବିକାଶ କମିଟି ଓ ଫାର୍ମର୍ସ କ୍ଲବ ସହଯୋଗରେ କ୍ଷେତ୍ରସ୍ତରୀୟ କାର୍ଯ୍ୟକ୍ରମକୁ ତ୍ୱରାନ୍ୱିତ କରିବା ସହ ପ୍ରକଳ୍ପକୁ ବର୍ଷେ ଅତିକ୍ରାନ୍ତ ପରେ ସ୍ୱାଧୀନ ତୃତୀୟ ପକ୍ଷ ପାର୍ଟି ଦ୍ୱାରା ଏହାର ମୂଲ୍ୟାୟନ ପାଇଁ ନିର୍ଦ୍ଦେଶ ଦିଆଯାଇଛି ।\nବୈଠକରେ ଜଙ୍ଗଲ ଓ ପରିବେଶ ସଚିବ ମୋନା ଶର୍ମା, ପିସିସିଏଫ୍ ସନ୍ଦୀପ ତ୍ରିପାଠୀ ପ୍ରମୁଖ ଉପସ୍ଥିତ ଥିଲେ ।\nFiled Under: Odia, କାର୍ଯ୍ୟାଳୟ, ପରିବେଶ Tagged With: କାର୍ଯ୍ୟାଳୟ, ପରିବେଶ, ଭୁବନେଶ୍ୱର\nନୂତନ ରାଜସ୍ୱ ପର୍ଷଦ ସଦସ୍ୟ ଭାବେ ସିଜେ ଭେନୁଗୋପାଳଙ୍କ କାର୍ଯ୍ୟଭାର ଗ୍ରହଣ\nAugust 20, 2019 By Prabeen Sahoo LeaveaComment\nକଟକ, ଅଗଷ୍ଟ ୨୦ (ଲୋକାଲ ୱାୟାର) : ଭାରତୀୟ ପ୍ରଶାସନିକ ସେବାର ବରିଷ୍ଠ ଅଧିକାରୀ ସିଜେ ଭେନୁଗୋପାଳ ଓଡିଶା ରାଜସ୍ୱ ପର୍ଷଦର ନୂତନ ସଦସ୍ୟ ଭାବେ ସୋମବାର ଦିନ କଟକରେ ବିଧିବଦ୍ଧ ଭାବେ କାର୍ଯ୍ୟରେ ଯୋଗ ଦେଇଛନ୍ତି।\nନୂତନ ସଦସ୍ୟ ଭାବେ ଯୋଗ ଦାନ କରିଥିବା ଭେନୁଗୋପାଳଙ୍କୁ ତାଙ୍କ କାର୍ଯ୍ୟାଳୟ ପ୍ରକୋଷ୍ଠରେ ରାଜସ୍ୱ ପର୍ଷଦର ସଚିବ ସୁରେନ୍ଦ୍ର କୁମାର ମୀନା, ଅର୍ଥ ପରାମର୍ଶଦାତା ସୁବ୍ରତ ଶତପଥି, ଯୁଗ୍ମ ଶାସନ ସଚିବ ଶ୍ରୀମତୀ ବିନୋଦିନୀ ପଣ୍ଡା, ଉପଶାସନ ସଚିବ ଦେବାଶୀଷ ପଟ୍ଟନାୟକଙ୍କ ସମେତ ରାଜସ୍ୱ ପର୍ଷଦର ମୁଖ୍ୟ କାର୍ଯାଳୟ ତଥା ବିଭିନ୍ନ ଶାଖାର ପଦାଧିକାରୀ ଓ କର୍ମଚାରୀମାନେ ସ୍ୱାଗତ ସମ୍ବର୍ଦ୍ଧନା ଜ୍ଞାପନ କରିଥିଲେ ।\nଏହି ଅବସରରେ ରାଜସ୍ୱ ପର୍ଷଦ ସଦସ୍ୟ ଭେନୁ ଗୋପାଳ କର୍ମଚାରୀ ଓ ଅଧିକାରୀମାନେ ନିଷ୍ଠାର ସହ କାର୍ଯ୍ୟ କରିବାକୁ ପରାମର୍ଶ ଦେଇଥିଲେ ।\nଡ. ସୁଧାଂଶୁ ଷଡ଼ଙ୍ଗୀ କଟକ-ଭୁବନେଶ୍ୱରର ନୂଆ ପୁଲିସ କମିଶନର\nଭୁବନେଶ୍ୱର, ଅଗଷ୍ଟ ୧୯(ଲୋକାଲ ୱାୟାର): ଡ. ସୁଧାଂଶୁ ଷଡ଼ଙ୍ଗୀ କଟକ-ଭୁବନେଶ୍ୱରର ନୂଆ ପୁଲିସ କମିଶନର ହେବେ ବୋଲି ସୋମବାର ରାଜ୍ୟ ସରକାରଙ୍କ ପକ୍ଷରୁ ପ୍ରକାଶିତ ବିଜ୍ଞପ୍ତି ଜଣାପଡ଼ିଛି ।\nବର୍ତ୍ତମାନର ପୁଲିସ କମିଶନର ଡ. ସତ୍ୟଜିତ ମହାନ୍ତି ଜେଲ୍ ବିଭାଗ ଆଇଜି ଭାବେ ନିଯୁକ୍ତ ହୋଇଛନ୍ତି ।\nଡ. ଷଡ଼ଙ୍ଗୀ ଏବେ ଷ୍ଟେଟ କ୍ରାଇମ ରିସର୍ଚ୍ଚ ବ୍ୟୁରୋ (ଏସସିଆରବି)ର ଡିରେକ୍ଟର ଭାବେ କାର୍ଯ୍ୟରତ ଅଛନ୍ତି ।\nରାଜ୍ୟ ନିର୍ବାଚନ କମିଶନର ଦାୟିତ୍ବ ନେଲେ ବରିଷ୍ଠ ପ୍ରଶାସନିକ ଅଧିକାରୀ ଆଦିତ୍ୟ ପ୍ରସାଦ ପାଢ଼ୀ\nଭୁବନେଶ୍ୱର, ଅଗଷ୍ଟ ୧୯ (ଲୋକାଲ ୱାୟାର) ୧୯୮୩ ବ୍ୟାଚର ପ୍ରଶାସନିକ ଅଧିକାରୀ ତଥା ପୂର୍ବତନ ରାଜ୍ୟ ମୁଖ୍ୟ ଶାସନ ସଚିବ ଆଦିତ୍ୟ ପ୍ରସାଦ ପାଢ଼ୀ ସୋମବାର ରାଜ୍ୟର ସପ୍ତମ ନିର୍ବାଚନ କମିଶନର ଭାବେ ଦାୟିତ୍ବ ଭାର ଗ୍ରହଣ କରିଛନ୍ତି ।\nଆସନ୍ତା ପୌର ଓ ପଞ୍ଚାୟତ ନିର୍ବାଚନକୁ ସୂଚାରୁ ରୂପେ ତୁଲାଇବା ପାଇଁ ଚେଷ୍ଟା କରିବି ବୋଲି ଶ୍ରୀ ପାଢ଼ୀ ଦାୟିତ୍ୱ ନେବା ପରେ କହିଛନ୍ତି ।\nଗତ ବର୍ଷ ନବ କୁମାର ନାୟକ ରାଜ୍ୟ ମୁଖ୍ୟ ନିର୍ବାଚନ କମିଶନର ପଦରୁ ଅବସର ନେବା ପରେ ଏହି ପଦ ଖାଲି ପଡ଼ିଥିଲା ।\nଉଲ୍ଲେଖଯୋଗ୍ୟ, ଶ୍ରୀ ପାଢ଼ୀ ୨୦୨୦ ମସିହା ଫେବୃଆରୀ ମାସରେ ମୁଖ୍ୟ ଶାସନ ସଚିବ ପଦବିରୁ ଅବସର ନେବାର ଥିଲା । ତେବେ ଏହା ପୂର୍ବରୁ ସେ ସ୍ୱେଚ୍ଛାକୃତ ଅବସର ପାଇଁ ଆବେଦନ କରିଥିଲେ ।\nଦାୟିତ୍ୱ ନେଲେ ମୁଖ୍ୟ ଶାସନ ସଚିବ ଅସିତ ତ୍ରିପାଠୀ; '୫-ଟି'କୁ ଦେବେ ଗୁରୁତ୍ବ\nଭୁବନେଶ୍ୱର, ଅଗଷ୍ଟ ୧୯ (ଲୋକାଲ ୱାୟାର): ୧୯୮୬ ବ୍ୟାଚର ବରିଷ୍ଠ ଆଇଏଏସ୍ ଅଫିସର ଅସିତ କୁମାର ତ୍ରିପାଠୀ ରାଜ୍ୟର ୪୩ ତମ ମୁଖ୍ୟ ଶାସନ ସଚିବ ଭାବେ ସୋମବାର ଦାୟିତ୍ୱ ଗ୍ରହଣ କରିଛନ୍ତି ।\nବହୁ ବରିଷ୍ଠ ପଦାଧିକାରୀଙ୍କ ଉପସ୍ଥିତିରେ ଶ୍ରୀ ତ୍ରିପାଠୀଙ୍କୁ ପୂର୍ବତନ ମୁଖ୍ୟ ଶାସନ ସଚିବ ଆଦିତ୍ୟ ପ୍ରସାଦ ପାଢ଼ୀ ଦାୟିତ୍ୱ ହସ୍ତାନ୍ତର କରିଥିଲେ ।\nଏହି ଅବସରରେ ଶ୍ରୀ ତ୍ରିପାଠୀଙ୍କୁ ପ୍ରଶାସନ, ପୁଲିସ ଏବଂ ବିଭିନ୍ନ ବିଭାଗର ବରିଷ୍ଠ ପଦାଧିକାରୀମାନେ ପୁଷ୍ପଗୁଚ୍ଛ ଦେଇ ସମ୍ବର୍ଦ୍ଧନା ଜଣାଇଥିଲେ ।\nଦାୟିତ୍ୱ ଗ୍ରହଣ କରିବା ପରେ ଶ୍ରୀ ତ୍ରିପାଠୀ କହିଥିଲେ, ଫାଇଲ ପାଇଁ କୌଣସି କାମ ଅଟକି ରହିବାକୁ ସେ ଦେବେନାହିଁ ।\nଏବେ ଫାଇଲ 'ରକେଟ ଗତି'ରେ ଯିବ । କୌଣସି ଫାଇଲର କାମ ସାରିବାକୁ ଯଥା ସମ୍ଭବ କମ୍ ସମୟ ନିଆଯିବ ଏବଂ ଲୋକଙ୍କ ବିକାଶକୁ ଦୃଷ୍ଟିରେ ରଖି ଯଥାଶୀଘ୍ର ଫାଇଲକୁ ହସ୍ତାନ୍ତର କରାଯିବ ।\nଯୋଜନାର ସୁଫଳ ଯେପରି ଲୋକଙ୍କ ନିକଟରେ ତୁରନ୍ତ ପହଞ୍ଚିବ ତାହାକୁ ଦୃଷ୍ଟି ଦିଆଯିବ ।\nପ୍ରତ୍ୟେକ କ୍ଷେତ୍ରରେ ଦ୍ରୁତ ଗତିରେ ନିଷ୍ପତ୍ତି ନିଆଯିବ ଏବଂ ଏହାକୁ ପ୍ରତ୍ୟେକ ବିଭାଗର ପଦାଧିକାରୀମାନେ ପାଳନ କରିବେ ବୋଲି ସେ ଆଶା କରିଥିଲେ ।\nମୁଖ୍ୟମନ୍ତ୍ରୀ ଗୁରୁତ୍ୱ ଦେଉଥିବା '୫-ଟି'(ଟିମ୍ ୱାର୍କ, ଟେକ୍ନୋଲୋଜି, ଟ୍ରାନ୍ସପରେନ୍ସି, ଟ୍ରାନ୍ସଫର୍ମେସନ୍ ଏବଂ ଟାଇମ ଲିମିଟ୍) ତାଙ୍କ ପାଇଁ ସର୍ବାଗ୍ରେ ପ୍ରାଥମିକତା ହେବ ବୋଲି ସେ ସ୍ପଷ୍ଟ କରିଛନ୍ତି ।\nପ୍ରତ୍ୟେକ ଅଫିସର ଏହାକୁ ଯଥାସମ୍ଭବ ଗୁରୁତ୍ୱ ଦେବେ ବୋଲି ସେ ଆଶା ପ୍ରକାଶ କରିଥିଲେ ।\nଉଲ୍ଲେଖଯୋଗ୍ୟ, ଉଭୟ ରାଜ୍ୟ ଓ କେନ୍ଦ୍ର ସରକାରଙ୍କ ବିଭିନ୍ନ ବିଭାଗରେ ଶ୍ରୀ ତ୍ରିପାଠୀଙ୍କ ବହୁ ଅଭିଜ୍ଞତା ରହିଛି ।\nରାଜ୍ୟରେ ପର୍ଯ୍ୟଟନ ନିର୍ଦ୍ଦେଶକ ଓ ଇଡକୋ ଏମଡି ଭାବେ ସେ ବହୁ ଗୁରୁତ୍ୱପୂର୍ଣ୍ଣ ପଦକ୍ଷେପ ନେଇଥିଲେ ।\nଅତିରିକ୍ତ ମୁଖ୍ୟ ଶାସନ ସଚିବ, ଗୃହ ସଚିବ ଓ ଉନ୍ନୟନ କମିଶନର ଏବଂ କେବିକେ ଜିଲ୍ଲାର ମୁଖ୍ୟ ପ୍ରଶାସକ ଓ ଯୋଜନା ଓ ସମନ୍ୱୟ ବିଭାଗର ସଚିବ ଭାବରେ ସେ ନିଷ୍ଠାର ସହ ଦାୟିତ୍ୱ କରିଥିଲେ ।\nପ୍ରଶାସକ ଭାବେ ତାଙ୍କ କାର୍ଯ୍ୟଶୈଳୀ, ଲୋକଙ୍କ ସେବା ଦିଗରେ ସମର୍ପଣ ଭାବନା ଏବଂ ପ୍ରଶାସନିକ ବିଚକ୍ଷଣତା ପାଇଁ ସେ ପ୍ରଶଂସାର ପାତ୍ର ହୋଇପାରିଥିଲେ ।\nସମର୍ଥ, ଟାଣୁଆ ଓ ଦକ୍ଷ ପ୍ରଶାସକ ଭାବେ ପରିଚିତ ତ୍ରିପାଠୀ ଅଧସ୍ତନ କର୍ମଚାରୀଙ୍କ ଠାରୁ କାମ ଆଦାୟ କରିବାରେ ସିଦ୍ଧହସ୍ତ ।\nଉଦ୍ୟୋଗକୁ ସର୍ବଦା ଗୁରୁତ୍ୱ ଦେଉଥିବା ଶ୍ରୀ ତ୍ରିପାଠୀଙ୍କ ନୂତନ ଦାୟିତ୍ୱ ଗ୍ରହଣରେ ଉଦ୍ୟୋଗ ଜଗତରେ ମଧ୍ୟ ବେଶ୍ ଖୁସି ପ୍ରକାଶ ପାଇଛି ।\nଜମି ଅଧିଗ୍ରହଣ ଏବଂ ଉଦ୍ୟୋଗ ପ୍ରତିଷ୍ଠା ଦିଗରେ ଭିନ୍ନ ଭିନ୍ନ କ୍ଷେତ୍ରରେ ସୃଷ୍ଟି ହେଉଥିବା ପ୍ରତିବନ୍ଧକକୁ ଦୂର କରିବା ଦିଗରେ ସେ କଡ଼ା ପଦକ୍ଷେପ ନେଇପାରିବେ ବୋଲି ଜଣେ ଉଦ୍ୟୋଗପତି କହିଛନ୍ତି ।\nବଲାଙ୍ଗୀର ଜିଲ୍ଲା ଟିଟିଲାଗଡ଼ର ମୂଳ ବାସିନ୍ଦା ଶ୍ରୀ ତ୍ରିପାଠୀ ୨୬ ବର୍ଷ ବୟସରେ ମର୍ଯ୍ୟାଦାଜନକ ସିଭିଲ ସର୍ଭିସ ପରୀକ୍ଷାରେ ସଫଳ ହୋଇ ଏବେ ରାଜ୍ୟ ଅମଲାତନ୍ତ୍ରର ଶୀର୍ଷ ସ୍ଥାନରେ ପହଞ୍ଚିପାରିଛନ୍ତି ।\nସେ ଆଇନରେ ସ୍ନାତକ ସହ ରାଜନୀତି ବିଜ୍ଞାନରେ ଏମ.ଫିଲ କରିଛନ୍ତି । ସେ ଜାତିସଂଘର ଏକ ସଂସ୍ଥା ଇଣ୍ଟରନ୍ୟାସନାଲ ସେଣ୍ଟର ଅଫ ପବ୍ଲିକ ଏଣ୍ଟରପ୍ରାଇଜରୁ ଏମବିଏ କରିଛନ୍ତି ।\nକେବଳ ପ୍ରଶାସକ ଭାବେ ନୁହେଁ, ରାଜ୍ୟର କ୍ରୀଡ଼ା ଜଗତରେ ମଧ୍ୟ ସେ ବେଶ୍ ପରିଚିତ । ସେ ଏବେ ବି ଓଡ଼ିଶା ଟେନିସ ଆସୋସିଏସନର ସଭାପତି ଅଛନ୍ତି ।\nରାଜ୍ୟରେ ଅମିନ, ଆରଆଇ ଅଭାବ : ଷ୍ଟାଫ ସିଲେକ୍ସନ କମିଶନ କରିବେ ଦୁଇ ହଜାର ନିଯୁକ୍ତି\nଭୁବନେଶ୍ବର, ଅଗଷ୍ଟ ୧୯ (ଲୋକାଲ ୱାୟାର) ଓଡିଶା ସରକାର ନିକଟରେ ରାଜସ୍ବ ବିଭାଗର କାର୍ଯ୍ୟକୁ ସ୍ୱଚ୍ଛ ତଥା ଦୁର୍ନୀତିମୁକ୍ତ କରିବା ପାଇଁ ଅନେକ ସଂସ୍କାରମୂଳକ ପଦକ୍ଷେପ ନେଇଥିବା ବେଳେ ଆବଶ୍ୟକୀୟ ସରକାରୀ କର୍ମଚାରୀଙ୍କ ଅଭାବ ମୁଣ୍ଡବ୍ୟଥାର କାରଣ ହୋଇଛି।\nରାଜସ୍ବ ବିଭାଗର ତଥ୍ୟ ମୁତାବକ ଓଡ଼ିଶାରେ ବର୍ତ୍ତମାନ ୪୯୪ ଆରଆଇ, ୬୧୮ ସହାୟକ ଆରଆଇ, ୮୧୨ ଅମିନ ତଥା ୧୧୦ ଅମିନ ପଦ ଖାଲି ପଡ଼ିଛି।\nଏହିସବୁ ଖାଲି ଥିବା ପଦରେ ନିଯୁକ୍ତି କରିବାକୁ ରାଜ୍ୟ ଷ୍ଟାଫ ସିଲେକ୍ସନ କମିଶନଙ୍କୁ ନିର୍ଦ୍ଦେଶ ଦିଆଯାଇଛି।\nତେବେ ଏହି ନିଯୁକ୍ତି ପ୍ରକ୍ରିୟାରେ ବିଳମ୍ବ ହେବାରୁ ସରକାର ୬ ମାସ ପାଇଁ ଅବସରପ୍ରାପ୍ତ କର୍ମଚାରୀମାନଙ୍କୁ ଏହି ପଦରେ ନିଯୁକ୍ତ କରିବେ।\nଏଥିପାଇଁ ପ୍ରସ୍ତୁତ କରାଯାଇଥିବା ନିୟମାବଳୀ ମୁତାବକ ଆରଆଇ, ଅମିନ ହିସାବରେ କାମ କରି ଅବସର ନେଇଥିବା ସରକାରୀ କର୍ମଚାରୀ , ଯେଉଁ ମାନଙ୍କ ବୟସ ୬୫ ବର୍ଷରୁ କମ, ସେମାନଙ୍କୁ ଛଅମାସ ଯାଏଁ ଅସ୍ଥାୟୀ ନିଯୁକ୍ତି ମିଳିବ।\nବିଭାଗ ଏଥିପାଇଁ ୨୨ କୋଟି ଟଙ୍କାର ଏକ ବଜେଟ ପ୍ରସ୍ତୁତ କରିଛି ଓ ସରକାରଙ୍କ ନିକଟକୁ ଏହାର ଅନୁମୋଦନ ନିମନ୍ତେ ପ୍ରସ୍ତାବ ପଠାଯାଇଛି।\nସରକାରୀ ଅନୁମୋଦନ ପରେ ଖାଲି ଥିବା ୨୦୩୪ ଟି ପଦରେ ଅବସରପ୍ରାପ୍ତ କର୍ମଚାରୀମାନେ ଯୋଗଦେଇପାରିବେ।\nଓଡ଼ିଶା ଭାରତ୍ତୋଳନ ସଂଘର ନୂତନ ସଭାପତି ହେଲେ ଚିତ୍ତ ରଞ୍ଜନ ସ୍ବାଇଁ ଓ ନାରାୟଣ ସମ୍ପାଦକ\nକଟକ, ଅଗଷ୍ଟ ୧୮ (ଲୋକାଲ ୱାୟାର) :ଓଡ଼ିଶା ଭାରତ୍ତୋଳନ ସଂଘର ନୂତନ ସଭାପତି ଭାବେ ଚିତ୍ତ ରଞ୍ଜନ ସ୍ବାଇଁ ଓ ସମ୍ପାଦକ ଭାବେ ନାରାୟଣ ସାହୁ ରବିବାର ଦିନ ନିର୍ବାଚିତ ହୋଇଥିବା ଜଣେ କର୍ମକର୍ତ୍ତା ସୂଚନା ଦେଇଛନ୍ତି ।\nଏହାଛଡା ନିଳମଣି ସାହୁ କାର୍ଯ୍ୟକାରୀ ସଭାପତି, ଲକ୍ଷ୍ମୀ ନାରାୟଣ ରାଉତ, ହରିପ୍ରସାଦ ପଟ୍ଟନାୟକ, ବିଜୟ ଶତପଥି, କୁମୁଦ ଚନ୍ଦ୍ର ସାହୁ, ପରେଶ ଚନ୍ଦ୍ର ମହାନ୍ତି ଉପ ସଭାପତି, ଯଜ୍ଞ ନାରାୟଣ ନନ୍ଦ କୋଷାଧ୍ୟକ୍ଷ, ଗାଗାରିନ ନାଏକ, ବିରଜା ପ୍ରସାଦ ଦାସ, ଜୟଦେବ ପାତ୍ର କାର୍ଯ୍ୟକାରୀ ସଦସ୍ୟ ଭାବେ ନିର୍ବାଚିତ ହୋଇଛନ୍ତି ।\nବାରବାଟୀ ଷ୍ଟାଡିୟମସ୍ଥିତ ଅଲିମ୍ପିକ ସମ୍ମିଳନୀଗୃହରେ ସଂଘର ବାର୍ଷିକ ସାଧାରଣ ପରିଷଦ ବ୘ଠକ ଓ ନିର୍ବାଚନ ଅନୁଷ୍ଠିତ ହୋଇଥିଲା ।\nଆସନ୍ତା ମାସରେ ବ୍ରହ୍ମପୁରଠାରେ ରାଜ୍ୟ ୟୁଥ ଓ କନିଷ୍ଠ ବିଭାଗର ପ୍ରତିଯୋଗିତା ଆୟୋଜନ କରିବାକୁ ନିଷ୍ପତ୍ତି ନିଆଯାଇଛି।\nସର୍ବଭାରତୀୟ ସଂଘ ପକ୍ଷରୁ କେ.ସୂର୍ଯ୍ୟନାରାୟଣ ଓ ଅଲିମ୍ପିକ ସଂଘ ପକ୍ଷରୁ ଅଧୀପ ଦାସ ପର୍ଯ୍ୟବେକ୍ଷକ ଭାବେ ଏହି ବ୘ଠକରେ ଯୋଗ ଦେଇଥିଲେ ।\nପାଞ୍ଚ ମାସରେ ଲୋକାୟୁକ୍ତଙ୍କୁ ମିଳିଛି ୨୧୬ ଅଭିଯୋଗ; ଦୁର୍ନୀତିଗ୍ରସ୍ତଙ୍କ ବିରୋଧରେ ସୂଚନା ପାଇଁ ଆହ୍ୱାନ\nଭୁବନେଶ୍ୱର, ଅଗଷ୍ଟ ୧୮(ଲୋକାଲ ୱାୟାର): ୨୦୧୯ ମାର୍ଚ୍ଚ ୨୦ ତାରିଖରେ ରାଜ୍ୟରେ ଲୋକାୟୁକ୍ତ କାର୍ଯ୍ୟ କରିବା ପରେ ବିଗତ ୫ ମାସ ମଧ୍ୟରେ ମାତ୍ର ୨୧୬ଟି ଅଭିଯୋଗ ଜନସାଧାରଣଙ୍କ ଠାରୁ ହସ୍ତଗତ ହୋଇଥିବା ଲୋକାୟୁକ୍ତ କହିଛନ୍ତି ।\nଏବେ ଲୋକାୟୁକ୍ତଙ୍କ ନିକଟରେ ବଳକା ମାତ୍ର ୧୦୮ଟି ଅଭିଯୋଗର ସମାଧାନ ପାଇଁ ପଡ଼ି ରହିଥିବା କହିଛନ୍ତି ଲୋକାୟୁକ୍ତ ଜଷ୍ଟିସ ଅଜିତ ସିଂହ ।\nତେବେ ଅଧିକାଂଶ ଅଭିଯୋଗ ସାଧାରଣ ଧରଣର ।\nଉଚ୍ଚ ପଦପଦବିରେ ଥିବା ବ୍ୟକ୍ତିଙ୍କ ବିରୋଧରେ ଥିବା ଦୁର୍ନୀତି ନେଇ ଅଭିଯୋଗ ଲୋକେ ଆଣିବା ଆବଶ୍ୟକ ବୋଲି ସେ ଆଶା କରିଛନ୍ତି ।\nଲୋକାୟୁକ୍ତଙ୍କ ନିକଟରେ ଅଭିଯୋଗ କରିବା ପାଇଁ କୌଣସି ନିର୍ଦ୍ଦିଷ୍ଟ ଫର୍ମ ପ୍ରସ୍ତୁତ ହୋଇ ନଥିବାରୁ ଲୋକମାନେ ଏବେ କେବଳ ସାଦା କାଗଜରେ ଅଭିଯୋଗ କରିପାରିବେ ବୋଲି ସେ କହିଛନ୍ତି ।\nଉଚ୍ଚ ଅଧିକାରୀ, ମନ୍ତ୍ରୀ, ରାଜନେତା ଆଦି ଯେକୌଣସି ଉଚ୍ଚ ପଦପଦବିର ବ୍ୟକ୍ତିଙ୍କ ବିରୋଧରେ ଲୋକମାନେ ଅଭିଯୋଗ ଆଣିପାରିବେ ବୋଲି ସେ କହିଛନ୍ତି ।\nରାଜ୍ୟରୁ ଭ୍ରଷ୍ଟାଚାର ଦୂର କରିବା ଏବଂ ଦୁର୍ନୀତିମୁକ୍ତ କରିବା ଉଦ୍ଦେଶ୍ୟରେ ଲୋକାୟୁୁକ୍ତ ଗଠନ କରାଯାଇଛି ।\nସାମ୍ବାଦିକ ସମ୍ମିଳନୀରେ ଲୋକାୟୁକ୍ତର ଅନ୍ୟ ଦୁଇ ସଦସ୍ୟ ବି.କେ. ନାୟକ ଓ ଡା. ଆର.ପି. ଶର୍ମା ଉପସ୍ଥିତ ଥିଲେ ।\nଅଭିଯୋଗ ପାଇବା ପରେ ଲୋକୟୁକ୍ତ ନିଜସ୍ୱ ସଂସ୍ଥା କିମ୍ବା କୌଣସି ତଦନ୍ତକାରୀ ସଂସ୍ଥା ଜରିଆରେ ଏହାର ଆଧାର ବାବଦରେ ତଦନ୍ତ କରିଥାନ୍ତି ବୋଲି ଶ୍ରୀ ନାୟକ କହିଥିଲେ ।\nତଦନ୍ତକାରୀ ସଂସ୍ଥାକୁ ୬୦ ଦିନ ମଧ୍ୟରେ ଲୋକାୟୁକ୍ତଙ୍କ ନିକଟରେ ରିପୋର୍ଟ ଦାଖଲ କରିବାକୁ ନିର୍ଦ୍ଦେଶ ଥାଏ ।\nଏବେ ଲୋକାୟୁକ୍ତଙ୍କ ନିକଟରେ ନିଜସ୍ୱ ପୂର୍ଣ୍ଣ ତଦନ୍ତକାରୀ ସଂସ୍ଥା ନ ଥିବାରୁ ଅନ୍ୟ ସଂସ୍ଥାକୁ ତଦନ୍ତ ଦାୟିତ୍ୱ ଦିଆଯାଉଛି ।\nଲୋକାୟୁକ୍ତ ଶୀଘ୍ର ନିଜସ୍ୱ ପୋର୍ଟାଲ ଆରମ୍ଭ କରିବେ ଏବଂ ଏହାରି ମାଧ୍ୟମରେ ଲୋକମାନେ ଏହି ପୋର୍ଟାଲ ମାଧ୍ୟମରେ ଅନଲାଇନରେ ଅଭିଯୋଗ କରିପାରିବେ ବୋଲି ଡା. ଶର୍ମା କହିଥିଲେ ।\nସଚିବ ସ୍ତରରେ ଅଦଳବଦଳ : ଗଗନ ଧଳଙ୍କୁ ମୁଖ୍ୟ ଶାସନ ସଚିବ ପାହ୍ୟା\nଭୁବନେଶ୍ବର, ଅଗଷ୍ଟ ୧୭ (ଲୋକାଲ ୱାୟାର) ରାଜ୍ୟ ସରକାର ଶନିବାର ବରିଷ୍ଠ ଆଇଏଏସ ଅଧିକାରୀମାନଙ୍କ ବଦଳି ତଥା ନୂତନ ପଦବୀ ଶନିବାର ଘୋଷଣା କରିଛନ୍ତି।\nରାଜ୍ୟ ସାଧାରଣ ପ୍ରଶାସନ ବିଭାଗ ବିଜ୍ଞପ୍ତି ଅନୁଯାୟୀ ପୂର୍ବତନ କୃଷି ଉତ୍ପାଦନ କମିଶନର ଗଗନ କୁମାର ଧଳ ହେଲେ ଓଡିଶା ବନ ଉନ୍ନୟନ ନିଗମର ଅଧ୍ୟକ୍ଷ ।\nଏହି ପଦ ରାଜ୍ୟ ମୁଖ୍ୟ ଶାସନ ସଚିବ ପଦବୀ ସହ ସମକକ୍ଷ ବୋଲି ବିଜ୍ଞପ୍ତିରେ କୁହାଯାଇଛି।\nଏତଦ ବ୍ୟତୀତ ରୁଦ୍ର ନାରାୟଣ ପଲାଇଙ୍କୁ ରାଜସ୍ବ ଓ ବିପର୍ଯ୍ୟୟ ପରିଚାଳନା ବିଭାଗର ସ୍ବତନ୍ତ୍ର ସଚିବ ଭାବେ ନିଯୁକ୍ତି ମିଳିଛି।\nମୋନା ଶର୍ମାଙ୍କୁ ଗ୍ରାମ୍ୟ ଉନ୍ନୟନ ସହ ଜଙ୍ଗଲ ଓ ପରିବେଶ ବିଭାଗର ଅତିରିକ୍ତ ଦାୟିତ୍ବ ମିଳିଥିବା ବେଳେ ନୂତନ ଭାବେ ନିଯୁକ୍ତ ହୋଇଥିବା କୃଷି ଉତ୍ପାଦନ କମିଶନର ପ୍ରଦୀପ୍ତ କୁମାର ମହାପାତ୍ର ସ୍କୁଲ ଓ ଗଣଶିକ୍ଷା ବିଭାଗର ଅତିରିକ୍ତ ଦାୟିତ୍ବ ମଧ୍ୟ ତୁଲାଇବେ ।\nସଞ୍ଜୀବ ଚୋପ୍ରାଙ୍କୁ ଶିଳ୍ପ ସହ ଗୃହ ବିଭାଗର ଅତିରିକ୍ତ ଦାୟିତ୍ବ ଦିଆଯାଇଥିବାବେଳେ ଗୋପବନ୍ଧୁ ଏକାଡେମୀର ମହାନିର୍ଦ୍ଦେଶକ ସୁଦର୍ଶନ ପାଲ ଠାକୁର କେବିକେ ପ୍ରଶାସକ ହିସାବରେ ମଧ୍ୟ କାର୍ଯ୍ୟ କରିବେ।\nସେହିପରି ସୁରେଶ ଚନ୍ଦ୍ର ମହାପାତ୍ର ଉନ୍ନୟନ କମିସନର ସହିତ ଯୋଜନା ଓ ସଂଯୋଜନା ବିଭାଗର ଦାୟିତ୍ବ ତୁଲାଇବେ ।\nବାଣିଜ୍ୟ ଓ ପରିବହନ ବିଭାଗର ସ୍ବତନ୍ତ୍ର ସଚିବ ମନୋଜ ମିଶ୍ର ଏବେଠାରୁ ଇଲେକ୍ଟ୍ରୋନିକ୍ସ ଓ ଆଇଟି ବିଭାଗର ସଚିବ ଭାବେ ଅତିରିକ୍ତ ଦାୟିତ୍ବ ତୁଲାଇବେ ବୋଲି ବିଜ୍ଞପ୍ତିରେ ପ୍ରକାଶ ପାଇଛି।\nରାଜ୍ୟ କ୍ୟାବିନେଟ ନିଷ୍ପତ୍ତିଃ ଗଠନ ହେବ ମାରିଟାଇମ ବୋର୍ଡ, ଓଏସଆରଟିସିର ପୁନରୁଦ୍ଧାର ହେବ\nଭୁବନେଶ୍ୱର, ଅଗଷ୍ଟ ୧୬(ଲୋକାଲ ୱାୟାର): ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଅଧ୍ୟକ୍ଷତାରେ ଶୁକ୍ରବାର ବସିଥିବା କ୍ୟାବିନେଟ ବୈଠକରେ ମାରିଟାଇମ ବୋର୍ଡ ଗଠନ ଏବଂ ଓଏସଆରଟିସିର ପୁନରୁଦ୍ଧାର ସମେତ ୬ଟି ପ୍ରସ୍ତାବ ଉପରେ ମୋହର ବାଜିଥିବା ଜଣେ ବରିଷ୍ଠ ଅଧିକାରୀ ସୂଚନା ଦେଇଛନ୍ତି ।\nବୈଠକରେ ଓଡ଼ିଶା ସାମୁଦ୍ରିକ ପରିଷଦ (ମାରିଟାଇମ ବୋର୍ଡ) ଗଠନ ପ୍ରସ୍ତାବ ଉପରେ ନିଷ୍ପତ୍ତି ହୋଇଛି । ରାଜ୍ୟରେ ସାମୁଦ୍ରିକ ପ୍ରକଳ୍ପର ବିକାଶ ପାଇଁ ଏହି ବୋର୍ଡ ସିଙ୍ଗଲ ୱିଣ୍ଡୋ ଭାବେ କାର୍ଯ୍ୟ କରିବ ।\nବନ୍ଦର ଓ ଜଳପଥର ସମନ୍ୱିତ ବିକାଶ ପାଇଁ ନୀତି ନିର୍ଦ୍ଧାରଣ ଓ ମାର୍ଗଦର୍ଶନ କରିବ ।\nରାଜ୍ୟରେ ପିପିପି ମୋଡ୍ ରେ ଅଣବୃହତ ବନ୍ଦର ଗୁଡ଼ିକର ନିର୍ମାଣ, ରକ୍ଷଣାବେକ୍ଷଣ ଓ ପରିଚାଳନା ଏହାର ମୁଖ୍ୟ ଉଦ୍ଦେଶ୍ୟ ହେବ । ମୁଖ୍ୟ ଶାସନ ସଚିବ ଏହାର ଅଧ୍ୟକ୍ଷ ଏବଂ ବୋର୍ଡରେ ୧୨ ଜଣ ସଦସ୍ୟ ରହିବେ ।\nସେହିପରି ୧୯୭୪ ମସିହାରେ ଗଠିତ ହୋଇଥିବା ଓଡ଼ିଶା ରାଜ୍ୟ ସଡ଼କ ପରିବହନ ନିଗମ (ଓଏସଆରଟିସି) ଏବେ କ୍ଷତିରେ ଚାଲୁଥିବା ବେଳେ ଏହାର ପୁନରୁଦ୍ଧାର ପ୍ରସ୍ତାବକୁ କ୍ୟାବିନେଟ ସମ୍ମତି ଜଣାଇଛି ।\nନିଗମର ରାଜ୍ୟ ସରକାରଙ୍କ ଉପରେ ଥିବା ୭୭.୭୪ କୋଟି ଟଙ୍କା ଛାଡ଼ ପାଇଁ ପ୍ରସ୍ତାବ ରହିଛି ।
